b'\n_START_ARTICLE_\nElektrisk svingningskreds\n_START_SECTION_\nAnvendelse\n_START_PARAGRAPH_\nSvingningskredse kan bruges som filtre, hvor det g\xc3\xa6lder om at fremh\xc3\xa6ve et st\xc3\xb8rre eller mindre frekvensinterval i forhold til resten (eller omvendt - at d\xc3\xa6mpe et frekvensinterval i forhold til resten).\n_START_SECTION_\nParallelkobling\n_START_PARAGRAPH_\nHer er sp\xc3\xa6ndingen ens for begge komponenter. Str\xc3\xb8mmen i spolen er i modfase med str\xc3\xb8mmen i kondensatoren. Der l\xc3\xb8ber alts\xc3\xa5 samlet set ingen str\xc3\xb8m gennem kredsen (i praksis vil ohmske tabsmodstande i komponenterne bevirke at der l\xc3\xb8ber en lille str\xc3\xb8m). Kredsen m\xc3\xa5 derfor have h\xc3\xb8j impedans.\n_START_SECTION_\nSeriekobling\n_START_PARAGRAPH_\nHer er str\xc3\xb8mmen ens for begge komponenter. Sp\xc3\xa6ndingen over spolen er i modfase med sp\xc3\xa6ndingen over kondensatoren. Der ligger alts\xc3\xa5 samlet set ingen sp\xc3\xa6nding over kredsen (i praksis vil ohmske tabsmodstande i komponenterne bevirke at der vil v\xc3\xa6re et mindre sp\xc3\xa6ndingsfald). Kredsen m\xc3\xa5 derfor have lav impedans.'